รัฐบาลไทย-ข่าวทำเนียบรัฐบาล-มท. 2 ลงพื้นที่ตรวจราชการ ณ จังหวัดเชียงราย พร้อมมอบนโยบายและแนวทางการปฏิบัติงานให้แก่หัวหน้าส่วนราชการในสังกัด และนายอำเภอ โดยเน้นย้ำข้อสั่งการ 11 ข้อ เพื่อให้เกิดผลสัมฤทธิ์ต่อประ
วันศุกร์ที่ 19 ตุลาคม 2561
มท. 2 ลงพื้นที่ตรวจราชการ ณ จังหวัดเชียงราย พร้อมมอบนโยบายและแนวทางการปฏิบัติงานให้แก่หัวหน้าส่วนราชการในสังกัด และนายอําเภอ โดยเน้นย้ําข้อสั่งการ 11 ข้อ เพื่อให้เกิดผลสัมฤทธิ์ต่อประ
มท. 2 ลงพื้นที่ตรวจราชการ ณ จังหวัดเชียงราย พร้อมมอบนโยบายและแนวทางการปฏิบัติงานให้แก่หัวหน้าส่วนราชการในสังกัด และนายอําเภอ โดยเน้นย้ําข้อสั่งการ 11 ข้อ เพื่อให้เกิดผลสัมฤทธิ์ต่อประชาชนอย่างแท้จริง
วันนี้ (19 ต.ค. 2561) เวลา 09.00 น.นายสุธี มากบุญ รัฐมนตรีช่วยว่าการกระทรวงมหาดไทยลงพื้นที่ตรวจติดตามการดําเนินงานตามนโยบายของรัฐบาลและกระทรวงมหาดไทย พร้อมมอบนโยบายให้แก่หัวหน้าส่วนราชการระดับจังหวัดในสังกัดกระทรวงมหาดไทย และนายอําเภอทุกอําเภอ ณ ศาลากลางจังหวัดเชียงราย โดยมีนายประจญ ปรัชญสกุลผู้ว่าราชการจังหวัดเชียงรายกล่าวต้อนรับและบรรยายสรุปผลการดําเนินงานตามนโยบายของรัฐบาลและกระทรวงมหาดไทย พร้อมด้วยรองผู้ว่าราชการจังหวัดเชียงราย และนายอําเภอทุกอําเภอเข้าร่วมรับฟัง
นายสุธี มากบุญ รัฐมนตรีช่วยว่าการกระทรวงมหาดไทยกล่าวว่า การลงพื้นที่ตรวจราชการในครั้งนี้มีวัตถุประสงค์เพื่อตรวจติดตามความก้าวหน้าในการดําเนินนโยบายตามโครงการของรัฐบาลและกระทรวงมหาดไทย ตลอดจนเพื่อรับฟังข้อเสนอแนะและปัญหาในระดับพื้นที่ โดยได้เน้นย้ําให้อําเภอเป็นตัวกลางในการประสานงานและเชื่อมโยงการขับเคลื่อนในส่วนท้องที่และท้องถิ่นพร้อมมอบข้อสั่งการให้ส่วนราชการในสังกัดกระทรวงมหาดไทยและอําเภอทุกอําเภอนําไปดําเนินงาน ดังนี้
(1) สนับสนุนการดําเนินงานกิจกรรมโครงการจิตอาสาพระราชทานตามแนวพระราชดําริ “เราทําความ ดี ด้วยหัวใจ” ให้เป็นไปอย่างถูกต้องตามพระราโชบายและสมพระเกียรติ
(2) ให้ใช้กลไกปกติที่มีอยู่ในพื้นที่ ขับเคลื่อนต่อยอดความต้องการจากเวทีประชาคมไทยนิยม ยั่งยืน โดยพิจารณาบรรจุแผนงาน โครงการ หรือกิจกรรมเข้าไปในแผนพัฒนาระดับต่างๆ
(3) เร่งสร้างความเข้าใจแก่ประชาชนให้เห็นถึงความสําคัญของการแก้ไขปัญหาขยะอย่างยั่งยืน
(4) พัฒนาและปรับปรุงตลาดประชารัฐให้ได้มาตรฐาน สะอาด และปลอดภัย
(5) พัฒนาสินค้าOTOPให้มีคุณภาพสอดคล้องกับความต้องการของตลาด
(6) ติดตามผลการปฏิบัติงานศูนย์ดํารงธรรมอย่างใกล้ชิด
(7) พึงให้ความสําคัญกับปัญหายาเสพติด และบูรณาการทํางานร่วมกับทุกภาคส่วนในพื้นที่
(8) เมื่อเกิดภัยพิบัติขึ้นในพื้นที่ให้ผู้ว่าราชการจังหวัดในฐานะผู้อํานวยการป้องกันและบรรเทาสาธารณภัยจังหวัด เร่งจัดตั้งศูนย์อํานวยการร่วมโดยทันที และให้ผู้ว่าราชการจังหวัดเป็นผู้แถลงข่าวเพื่อให้ข่าวสารออกมาจากแหล่งเดียว เพื่อไม่สร้างความสับสน
(9) พึงให้ความสําคัญกับการดูแลรักษาและคุ้มครองป้องกันที่สาธารณะประโยชน์ในเขตจังหวัด
(10) ใช้กลไกที่มีอยู่ในการบริหารจัดการรักษาความสงบเรียบร้อย รณรงค์ประชาสัมพันธ์ การบริการงานทะเบียน การวางตัวเป็นกลาง เพื่อให้การเลือกตั้ง ส.ว. และ ส.ส. เป็นไปตามระเบียบและข้อกฎหมาย โดยสุจริตและเที่ยงธรรม และ
(11) ขอให้องค์กรปกครองส่วนท้องถิ่นมีการพัฒนาการบริหารจัดการให้ดียิ่งขึ้น เพื่อก้าวไปสู่การเป็นไทยแลนด์ 4.0 พร้อมมอบแนวทางในการปฏิบัติราชการ โดยเน้นย้ําในเรื่องการเป็นข้าราชการในองค์สมเด็จพระเจ้าอยู่หัว การตอบสนองนโยบายของรัฐบาลให้ดีที่สุดในทุกๆ เรื่อง ภายใต้กรอบกฎหมายเป็นที่พึ่งของประชาชนอย่างแท้จริง โดยยึดประชาชนเป็นศูนย์กลางในการพัฒนา ยึดหลักธiรมาภิบาล และบริหารจัดการเชิงยุทธศาสตร์แบบมุ่งเน้นผลสัมฤทธิ์
และได้กล่าวทิ้งท้ายว่าภารกิจที่ทุกหน่วยงานในระดับพื้นที่ได้รับขณะนี้ ถือเป็นภาระงานที่ค่อนข้างหนักโดยนายกรัฐมนตรีและคณะรัฐมนตรี ได้ให้ความสําคัญกับการดําเนินงานและแก้ไขปัญหาในระดับพื้นที่(Area) เป็นอย่างยิ่งจึงขอให้ร่วมมือร่วมใจทํางานเพื่อประเทศชาติ ร่วมกันขับเคลื่อนภารกิจด้วยความมุ่งมั่นในการแก้ไขปัญหาและพัฒนางานอย่างเต็มความสามารถเพื่อให้เป็นไปตามนโยบายรัฐบาล และให้เกิดผลสัมฤทธิ์ต่อประชาชนอย่างแท้จริง อันจะนําไปสู่ความมั่นคง มั่งคั่ง และยั่งยืนสืบไป